open-index/open-wikipedia-markdown huggingface dataset:
নাজমা আকতার (দ্ব্যর্থতা নিরসন)

**নাজমা আকতার***বলতে যাদেরকে বোঝানো হতে পারে -*

* নাজমা আকতার –বাংলাদেশী ট্রেড ইউনিয়নের একজন সদস্য।
* নাজমা আকতার (রাজনীতিবিদ) –বাংলাদেশের জাতীয় পার্টির রাজনীতিবিদ।

## আরও দেখুন

*নাজমা –একটি আরবি নাম যার অর্থ সফল বা বিজয়ী।
* নাজমা আখতার – ভারতের নয়াদিল্লিতে অবস্থিত জাতীয় ইসলামি বিশ্ববিদ্যালয়ের উপাচার্য।
* নাজমা আক্তার –যুব মহিলা লীগের সভাপতি। নবম জাতীয় সংসদের সংরক্ষিত নারী আসন-১৩ এর সংসদ সদস্য।
* নাজমা চৌধুরী –একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের উইমেন অ্যান্ড জেন্ডার স্টাডিজ বিভাগের প্রতিষ্ঠাতা
* নাজমা আনোয়ার–একজন বাংলাদেশী চলচ্চিত্র ও টেলিভিশন অভিনেত্রী এবং নাট্য কর্মী।

## চলচ্চিত্র

* ''নাজমা'' (চলচ্চিত্র) –সুভাষ দত্ত পরিচালিত ১৯৮৩ সালের প্রণয়ধর্মী-নাট্য চলচ্চিত্র।
নাজমা আকতার (রাজনীতিবিদ)

**নাজমা আকতার** বাংলাদেশের জাতীয় পার্টির একজন রাজনীতিবিদ। যিনি একাদশ ও দ্বাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য।

## জন্ম ও প্রাথমিক জীবন
নাজমা আকতার ২ ডিসেম্বর ১৯৬৩ সালে ফেনী জেলার ছাগলনাইয়া উপজেলায় জন্মগ্রহণ করেন। তার পিতা মৃত মোঃ মহিউদ্দিন হোসেন ও মাতা রওশন আরা চৌধুরী।

## রাজনৈতিক ও কর্মজীবন
নাজমা আকতার জাতীয় পার্টির প্রেসিডিয়াম সদস্য, জাতীয় মহিলা পার্টির সাধারণ সম্পাদক ও ফেনী জেলা জাতীয় পার্টির সভাপতি। তিনি একাদশ জাতীয় সংসদের সংরক্ষিত নারী আসন-৪৬ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:১৯৬৩-এ জন্ম
বিষয়শ্রেণী:ফেনী জেলার রাজনীতিবিদ
বিষয়শ্রেণী:জাতীয় পার্টি (এরশাদ) এর রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:বাংলাদেশ জাতীয় পার্টির রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
ফতেপুর জেলা

**ফতেহপুর জেলা** উত্তর ভারতের উত্তর প্রদেশ রাজ্যের অন্যতম একটি **জেলা**। এ জেলা আয়তন ৪,১৫২ বর্গ কিলোমিটার এবং জেলার জনসংখ্যা ২,৬৩২,৭৩৩ (২০১১ সালের ভারতীয় জনগণনা)। ফতেহপুর শহর জেলার প্রশাসনিক সদর দফতর। পবিত্র নদী গঙ্গা ও যমুনার তীরে অবস্থিত, *[[পুরাণ]]* সাহিত্যে ফতেহপুরের উল্লেখ রয়েছে। ভাইতাউরার *ঘাটে* এবং আসনি মধ্যে পবিত্র হিসাবে বর্ণনা করা হয়েছে *[[পুরাণ]]* । ভাতাউরা ঋষি ভৃগুর স্থান ছিল, যা শিক্ষার একটি গুরুত্বপূর্ণ উৎস ছিল। ফতেহপুর জেলা এলাহাবাদ বিভাগের একটি অংশ।

## ইতিহাস
জেনারেল করনিংহাম বৈদিক যুগের ঐতিহ্য নিয়ে আলোচনা করতে গিয়ে এই জেলার "ভিটৌড়া" এবং "আসানী" স্থান সম্পর্কে লিখেছেন। এই প্রমাণ পাওয়া যায় যে চীনা ভ্রমণকারী জুয়ানজ্যাং এই জেলার মধ্যে আসানী অঞ্চলটি পরিদর্শন করেছিলেন।

মোগল রোডে অবস্থিত খাজুহা শহরটি একটি অতি প্রাচীন শহর। হিন্দু ধর্মগ্রন্থ "ব্রহ্ম পুরাণ" এর বর্ণনাটি পাওয়া গেছে, যা ৫০০০ বছরের পুরানো।

১৯৬৬ সালে এটিকে একটি মহকুমা (পরগনা) হিসাবে মর্যাদা দেওয়া হয়েছিল, তখন এর সদর দফতরটি ভিতৌড়ায় ছিল, যা এখন একটি ব্লক অফিস।

## জনসংখ্যা
২০১১ সালের ভারতীয় জনগণনা অনুসারে ফতেহপুর জেলার জনসংখ্যা ছিল ২,৬৩২,৭৩৩ জন, যা প্রায় কুয়েতের জনসংখ্যার সমান বা মার্কিন যুক্তরাষ্ট্রের নেভাদার রাজ্যের জনসংখ্যার সমান এটি ভারতে ৬৪০টি জেলার মধ্যে ১৫৪ তম জনবহুল জেলায় স্থান পেয়েছে। জেলার জনসংখ্যার ঘনত্ব । ২০০১ থেকে ২০১১ এর দশকে জনসংখ্যার বৃদ্ধির হার ছিল ১৪.০৫%। ফতেহপুর জেলার লিঙ্গ অনুপাত প্রতি ১০০০ জন পুরুষের বিপরীতে ৯০১ জন মহিলা রয়েছে এবং সাক্ষরতার হার ৬৭.৪৩%।

ভারতের ২০১১ সালের জনগণনার সময়ে ফতেহপুর জেলার জনসংখ্যার ৯৭.৪৯% হিন্দি এবং ২.৯৯% উর্দুকে তাদের প্রথম ভাষা হিসেবে উল্লেখ করেছিল।

## বিভাগ
জেলাটি তিনটি তহসিলে বিভক্ত- ফতেপুর, বিন্দকি, খাগা । এই তহসিলসমূহ আরও ১৩ টি ব্লকে বিভক্ত: - আইরায়ান, আমৌলি, আসোথার, বাহুয়া, ভিটৌড়া, দেবমাই, ধাতা, হাসওয়া, হাটগাম, খাজুহা, মালওয়ান, তেলানী, বিজয়পুর।

## পরিবহন
ফতেহপুর জাতীয় ও রাজ্য মহাসড়ক দ্বারা উত্তর প্রদেশ এবং ভারতের অন্যান্য অঞ্চলের সাথে মোটামুটিভাবে সংযুক্ত। জাতীয় হাইওয়ে 19 (এনএইচ 19) ফতেপুরপুর জেলা দিয়ে অতিক্রম করেছে। কানপুর থেকে ফতেহপুরের দুরত্ব ৭০কিমি, প্রয়াগরাজ এবং রাজ্যের রাজধানী লখনউ থেকে কিলোমিটার ১৩৭ কিমি। কানপুর, প্রয়াগরাজ, বান্দা, এবং লখনউতে ঘন ঘন বাস পরিসেবা রয়েছে।

১৮৫৭ সালের গ্রেট ইন্ডিয়ান বিদ্রোহের প্রেক্ষাপটে ফতেহপুর একটি ঐতিহাসিক অঞ্চল।

## তথ্যসূত্র

বিষয়শ্রেণী:উত্তরপ্রদেশের জেলা
বিষয়শ্রেণী:ফতেপুর জেলা
ফারুখাবাদ জেলা

**ফারুখাবাদ জেলা** হল উত্তর ভারতের উত্তর প্রদেশের একটি জেলা। ফতেহগড় শহর এ জেলার সদরদপ্তর। ফারুখাবাদ জেলা কানপুর বিভাগের অন্তর্গত।

গঙ্গা নদী এবং রামগঙ্গা নদী পূর্বে এবং কালী নদী দক্ষিণ দিক দিয়ে প্রবাহিত হয়েছে।

জেলাটি পূর্বে বর্তমান কন্নৌজ জেলা অন্তর্ভুক্ত ছিল। ১৯৯৭ সালের ১৮ সেপ্টেম্বর কন্নৌজ জেলাকে দুটি পৃথক জেলায় বিভক্ত করা হয়ে। ফারুখাবাদ জেলা তিনটি তহসিল নিয়ে গঠিত: ফারুখাবাদ, কাইমগঞ্জ এবং অমৃতপুর। জেলার সাতটি ব্লক রয়েছে: কাইমগঞ্জ, নবাবগঞ্জ, শামসাবাদ, রাজপুর, বারহপুর, মহম্মদাবাদ ও কমলগঞ্জ।

## ভূগোল
ভৌগলিকভাবে ফারুকাবাদ ২৬°৪৬' উত্তর অক্ষাংশ থেকে ২৭°৪৩' উত্তর অক্ষাংশ পর্যন্ত এবং ৯৭°৭' পূর্ব দ্রাঘিমাংশ থেকে ৮০°২' পূর্ব দ্রাঘিমাংশ পর্যন্ত বিস্তৃত। এটি কানপুর বিভাগের অন্তর্গত একটি জেলা। এর উত্তরে বাদাউন ও শাহজাহানপুর, পূর্বে হারদোই, দক্ষিণে কন্নৌজ এবং পশ্চিমে এটাহ ও মৈনপুরী জেলা দ্বারা বেষ্টিত। জেলাটি একটি সমতলভূমি, কেবল কয়েকটি মৃদু টিলা এবং কখনও কখনও আকস্মিকভাবে ঢালু দ্বারা পরিবর্তিত হয়, যা নদীর উপত্যকায় নেমে এসেছে। সমুদ্র পৃষ্ঠ থেকে গড় উচ্চতা ১৬৭ মিটার।

## জলবায়ু
ফারুখাবাদ জেলায় আর্দ্র উষ্ণমন্ডলীয় জলবায়ু বিরাজমান, যার ফলে মধ্য নভেম্বর থেকে ফেব্রুয়ারি হল শীতকাল এ সময় আবহাওয়া ঠাণ্ডা থাকে এবং মার্চ থেকে জুন পর্যন্ত গ্রীষ্মকাল এ সময় আবহাওয়া শুষ্ক ও গরম থাকে। গড় বার্ষিক বৃষ্টিপাত ৮৯৬.২ মিলিমিটার (৩৫.২৮ ইঞ্চি)।

## জনসংখ্যা
২০১১ সালের ভারতীয় জনগণনা অনুসারে ফারুখাবাদ জেলার জনসংখ্যা ১,৮৮৭,৫৭৭, যা লেসোথোর জনসংখ্যার সমান  বা মার্কিন যুক্তরাষ্ট্রের পশ্চিম ভার্জিনিয়া রাজ্যের সমান। এটি ভারতে ৬৪০টি জেলার মধ্যে ২৫০তম জনবহুল জেলায় স্থান দিয়েছে। জেলায় জনসংখ্যার ঘনত্ব প্রতি বর্গ কিলোমিটারে ৮৬৫ জন বা প্রতি বর্গ মাইলে ২২৪০ জন। ২০০১ থেকে ২০১১ এর দশকে জনসংখ্যার বৃদ্ধির হার ছিল ২০.২%। ফারুখাবাদ জেলার লিঙ্গ অনুপাত প্রতি ১০০০ পুরুষের জন্য ৮৮০ জন মহিলা রয়েছে এবং সাক্ষরতার হার ৬৯.০৪%।

ভারতের ২০১১ সালের জনগণনার সময়ে জেলার জনসংখ্যার ৯৯.০৮% হিন্দি এবং ৪.৬৮% উর্দুকে তাদের প্রথম ভাষা বলে উল্লেখ করেছিল।

## তথ্যসূত্র

বিষয়শ্রেণী:উত্তরপ্রদেশের জেলা
বিষয়শ্রেণী:ফারুখাবাদ জেলা
ইন্ট্রাভেন্ট্রিকুলার রক্তক্ষরণ

থাম্ব|251x251পিক্সেল|ইন্ট্রাভেন্ট্রিকুলার রক্তক্ষরণ
**ইন্ট্রাভেন্ট্রিকুলার রক্তক্ষরণ** () বা **অন্তঃপ্রকোষ্ঠীয় রক্তক্ষরণ** হচ্ছে মস্তিষ্কের ভেন্ট্রিকুলার সিস্টেম বা প্রকোষ্ঠীয় তন্ত্রে সংঘটিত রক্তক্ষরণ। ভেন্ট্রিকুলার তন্ত্রের সেরিব্রোস্পাইনাল তরল উৎপন্ন হয় এবং পরবর্তীতে তা মস্তিষ্ক ঘিরে থাকা সাবঅ্যারাকনয়েড স্পেসে প্রবাহিত হয়। মাথায় আঘাতজনিত কারণে বা স্ট্রোকের ফলাফল হিসেবে ইন্ট্রাভেন্ট্রিকুলার রক্তক্ষরণ সংঘটিত হতে পারে।

৩০% অন্তঃপ্রকোষ্ঠীয় রক্তক্ষরণ প্রাথমিক পর্যায়ের যা প্রকোষ্ঠীয় তন্ত্রের প্রকোষ্ঠগুলোর মধ্যে সীমাবদ্ধ থাকে এবং সাধারণত প্রকোষ্ঠের অভ্যন্তরে আঘাত, অ্যানিউরিজম, রক্তবাহিকার ত্রুটি, বা ক্লোরয়েড প্লেক্সাসের টিউমারের কারণে সৃষ্টি হয়। তবে এই রক্তক্ষরণের একটি বড়ো অংশ বা ৭০% ক্ষেত্রে তা মাধ্যমিক মাত্রার রক্তক্ষরণের বৈশিষ্ট্য ধারণ করে, যা বিস্তৃত হয়ে ইন্ট্রাপ্যারেনকাইমাল রক্তক্ষরণ বা সাবঅ্যারাকনয়েড রক্তক্ষরণে রূপ নেয়। মাঝারি থেকে তীব্র মাত্রার মস্তিষ্কের আঘাতজনিত জখমের ৩৫% ক্ষেত্রে ইন্ট্রাভেন্ট্রিকুলার রক্তক্ষরণ হতে দেখা যায়। যেহেতু মস্তিষ্ক খুব বেশি ক্ষতিগ্রস্ত না হলে এই ধরনের রক্তক্ষরণের সৃষ্টি সচারচর হয় না, তাই এ ধরনের ক্ষেত্রে ভালো ফলাফল খুব কম-ই হয়।

## লক্ষণ এবং রোগনির্ণয়
ইন্ট্রাভেন্ট্রিকুলার রক্তরক্ষরণের লক্ষণ অনেকটাই অন্য ধরনের ইন্ট্রাসেরিব্রাল রক্তক্ষরণের মতো যার মধ্যে রয়েছে রক্তক্ষরণের ফলে হঠাৎ করে সৃষ্টি হওয়া মাথাব্যথা, বমি ভাব বা বমি করা, মানসিক অবস্থার পরিবর্তন বা চেতনার পরিবর্তন হওয়া। ফোকাল স্নায়বিক উপসর্গ সচারচর খুব কম বা দেখাও যায় না, কিন্তু ফোকাল বা সাধারণ খিঁচুনির সৃষ্টি হতে পারে। নিশ্চিতভাবে রোগনির্ণয়ের জন্য সিটি স্ক্যানের মাধ্যমে মস্তিষ্কের প্রকোষ্ঠে রক্তের উপস্থিতি পর্যবেক্ষণ করা প্রয়োজন।

## পূর্বাভাস
উচ্চ রক্তচাপের কারণে সৃষ্ট ইন্ট্রাসেরিব্রাল রক্তক্ষরণের ফলে ইন্ট্রাভেন্ট্রিকুলার রক্তক্ষরণ হলে তার খুব ভালো ফলাফল আশা করা যায় না, বিশেষ করে এই জটিলতার ফলে হাইড্রোসেফ্যালাস হলে ফলাফল সাধারণত আরও বেশি খারাপ হয়। কারণ এর ফলে অন্তঃকরোটি চাপ আরও ভয়ংকরভাবে বৃদ্ধি পেতে পারে যা প্রাণঘাতী ব্রেইন হার্নিয়েশনের সম্ভাবনা বাড়ায়। তবে এককভাবেও এই রক্তক্ষরণ প্রাণঘাতী ও অন্যান্য অসুস্থতার কারণ হতে পারে। প্রথমত, জমাট বাধা রক্তের দলা সেরিব্রোস্পাইনাল তরল (সিএসএফ) সঞ্চালনের নালিতে বাধা সৃষ্টি করতে পারে যার ফলে সিএসএফ-এর সঞ্চালন বাধাগ্রস্থ হয়। সিএসএফ ঠিকভাবে সঞ্চালিত না হয়ে এক স্থানে জমাটবদ্ধ হলে বা হাইড্রোসেফ্যালাসের সৃষ্টি হলে তা দ্রততার সাথে অন্তঃকরোটি চাপ বৃদ্ধি করতে ও মৃত্যুর কারণ হতে পারে। দ্বিতীয়ত, জমাট বাধা রক্তে ভেঙে যাওয়া কণা সিএসএফ-এর সাথে প্রবাহিত হয়ে প্রদাহমূলক প্রতিক্রিয়া তৈরি হতে পারে যা অ্যারাকনয়েড গ্রানুলেশনের ক্ষতি বা অ্যারাকনয়েড ঝিল্লীর অমসৃণতা নষ্ট করে, যা সিএসএফ-এর নিয়মিত শোষণক্রিয়াকে বাধা দেয় এবং ফলস্বরূপ স্থায়ীভাবে যোগাযোগমূলক হাইড্রোসেফ্যালাসের সৃষ্টি হয়।

## তথ্যসূত্র

## বহিঃসংযোগ
* 

* জার্মিনাল ম্যাট্রিক্স আইভিএইচ মেডপিক্স ইমেজ ডেটাবেসের আল্ট্রাসাউন্ড চিত্র

বিষয়শ্রেণী:নিউরোট্রমা
বিষয়শ্রেণী:সেরিব্রোভাসকুলার রোগ
সাবডুরাল হেমাটোমা

**সাবডুরাল হেমাটোমা** () হচ্ছে এক প্রকার রক্তক্ষরণ যেখানে জমাট বাধা রক্ত মস্তিষ্কের মেনিনজেসের ডুরা ম্যাটার ও অ্যানারকয়েড ম্যাটারের নিচের অংশের মধ্যবর্তী অংশে জমা হয়। মূলত সাবডুরাল স্পেসে অবস্থিত এই দুই স্তরের মধ্যে সেতুবন্ধনকারী শিরা ছিড়ে সৃষ্ট রক্তক্ষরণের ফলশ্রুতিতে জমা রক্তের দ্বারা সাবডুরাল হেমাটোমার সৃষ্টি। সাধারণত মস্তিষ্কের আঘাতজনিত জখমের সাথে এই জটিলতার সংশ্লিষ্টতা রয়েছে।

রক্ত জমাট বাধার ফলে করোটির অভ্যন্তরে চাপ বৃদ্ধিতে সাবডুরাল হেমাটোমার ভূমিকা রয়েছে। সৃষ্ট চাপের ফলে মস্তিষ্কের টিস্যু সংকোচিত হতে পারে বা ক্ষতিগ্রস্ত হতে পারে। তীব্র সাবডুরাল হেমাটোমা প্রায় ক্ষেত্রেই প্রাণঘাতী। তবে সঠিক চিকিৎসা প্রদান করা হলে দীর্ঘমেয়াদি সাবডুরাল হেমাটোমার ক্ষেত্রে ভালো ফলাফল পাওয়া যায়।

অপরদিকে এপিডুরাল হেমাটোমার সৃষ্টি হয় ধমনী ছিড়ে যাওয়ার ফলে যার ফলে একইভাবে ডুরা ম্যাটার ও করোটির মধ্যে রক্তের জমাট বাধে। এটি অনেক সময় সাবঅ্যারাকনয়েড রক্তক্ষরণের ফলে সৃষ্টি হয়, যা অ্যানারকয়েড ম্যাটার ও পিয়া ম্যাটারের মধ্যবর্তী স্থানে সংঘটিত হয়।

## পূর্বাভাস
মাথার জখমের ফলে সর্বোচ্চ মৃত্যুর হারের কারণগুলোর মধ্যে তীব্র সাবডুরাল হেমাটোমা একটি। তীব্র সাবডুরাল হেমাটোমার স্বীকার রোগীদের মধ্যে ৫০-৯০% পর্যন্ত রোগী শেষ পর্যন্ত মৃত্যুবরণ করেন। অপরদিকে ২০-৩০% রোগী মস্তিষ্কের কার্যকারীতা ফিরে পান।

## আরও দেখুন

* এপিডুরাল হেমাটোমা
* মস্তিষ্কের আঘাতজনিত জখম
* সাবঅ্যারাকনয়েড রক্তক্ষরণ
* মাথার জখম

## তথ্যসূত্র

## বহিঃসংযোগ

*    
* সাবডুরাল হেমোটোমার ইমেজিং এবং মেকানিজম - মেডপিক্স

বিষয়শ্রেণী:সেরিব্রোভাসকুলার রোগ
বিষয়শ্রেণী:নিউরোট্রমা
ওপেন হিউম্যানিটিস প্রেস

**ওপেন হিউম্যানিটিস প্রেস** (**ওএইচপি**) মানবিকের একটি আন্তর্জাতিক উন্মুক্ত প্রবেশাধিকারের প্রকাশনা উদ্যোগ। যা সমালোচনামূলক ও সাংস্কৃতিক তত্ত্বকে স্বতন্ত্র করে তোলে। ওএইচপির সম্পাদকীয় বোর্ডে আল্যাঁ বাদিউ, জনাথন কুলার, স্টিফেন গ্রিনব্ল্যাট, জাঁ-ক্লদ গিউডন, জে হিলিস মিলার, আন্তোনিও নেগ্রি, পিটার সাবার এবং গায়ত্রী চক্রবর্তী স্পিভাক প্রমুখের মত শীর্ষস্থানীয় জ্ঞানীরা আছেন।

## ইতিহাস
ওপেন হিউম্যানিটিস প্রেস (ওএইচপি) পল অ্যাশটন (অস্ট্রেলিয়া), গ্যারি হল (যুক্তরাজ্য), সিগি জটকান্ডট (অস্ট্রেলিয়া) এবং ডেভিড অটিনা (যুক্তরাজ্য) কর্তৃক প্রতিষ্ঠিত এক বিদ্বান নেতৃত্বাধীন প্রকাশনা উদ্যোগ। এর উদ্দেশ্য মানবিক ক্ষেত্রে উন্মুক্ত প্রবেশাধিকার প্রকাশনা সম্পর্কে সচেতনতা বৃদ্ধি এবং উন্মুক্ত প্রবেশাধিকার সাময়িকীগুলোর প্রচারমূলক এবং প্রযুক্তিগত সহায়তা প্রদান করার জন্য ওএইচপি'র সম্পাদকীয় গোষ্ঠী সম্মিলিতভাবে তাদেরকে যোগদানের জন্য আমন্ত্রণ জানায়।

ওএইচপি ২০০৮ সালের মে মাসে সাতটি উন্মুক্ত প্রবেশাধিকার সাময়িকী দিয়ে চালু হয় এবং পাবলিক লাইব্রেরি অব সায়েন্সের দ্বারা "beacon of hope" ("আশার বাতিঘর") নামে অভিহিত হয়। ২০০৯ সালের আগস্টে ওএইচপি ঘোষণা করে যে, ওএইচপি বোর্ডের ঊর্ধ্বতন সদস্যদের দ্বারা সম্পাদিত উন্মুক্ত প্রবেশাধিকার বই তারা ধারাবাহিক আকারে প্রকাশ করা শুরু করবে।

## কার্যক্রম

### বইসমূহ
প্রকরণগ্রন্থ সিরিজগুলো:
* *New Metaphysics* সম্পাদক: গ্র্যাথাম হারমান ও ব্রুনো লাতৌর
* *Critical Climate Change* সম্পাদক: ক্লেয়ার কলিব্রুক ও টম কোহেন
* *Fibreculture Books* সম্পাদক: এনড্রিউ মার্ফি
* *লিকুইড বুক্‌স* সম্পাদক: গ্যারি হল ও ক্লেয়ার বিরসাল
* *ইমমেডিয়েশন্স* সম্পাদক: দ্য সেন্সল্যাব
* *টেকনোগ্রাফিজ* সম্পাদক: স্টিভেন কনোর, ডেভিড ট্রটার এবং জেমস পারডন

সাময়িকী:

ওপেন হিউম্যানিটিস প্রেস কয়েকটি উন্মুক্ত প্রবেশাধিকার সাময়িকী হোস্ট করে। যার মধ্যে উল্লেখযোগ্য:
* *কালচার মেশিন*
* *International Journal of Zizek Studies*
* *Vectors: Journal of Culture and Technology in a Dynamic Vernacular*

## আরও দেখুন
* আর্কাইভ ডট অর্গ
* List of academic databases and search engines
* H-net
* পাবলিক লাইব্রেরি অব সায়েন্স

## তথ্যসূত্র

## আরও পড়ুন
* 
* "New Open Access Press Makes its Debut," Jennifer Howard, Chronicle of Higher Education, 7 May, 2008
* "OA in the Humanities Badlands," Tracy Caldwell, Information World Review, 4 June 2008
* "OA on the Crest of a Wave," Julie Hare, Campus Review 18.26 1 July 2008

## বহিঃসংযোগ
* 

বিষয়শ্রেণী:উন্মুক্ত প্রবেশাধিকার প্রকাশক
বিষয়শ্রেণী:২০০৬-এ প্রতিষ্ঠিত
এপিডুরাল হেমাটোমা

ফ্রেম|
**এপিডুরাল হেমাটোমা** () হচ্ছে এক প্রকার রক্তক্ষরণ যা মস্তিষ্কের ডুরা ম্যাটার আবরণী ও করোটির মধ্যবর্তী স্থানে সংঘঠিত হয়। সাধারণত আঘাতজনিত কারণে এই রক্তক্ষরণের সূত্রপাত হয়। আঘাতপ্রাপ্ত হওয়ার পর পর-ই আক্রান্ত ব্যক্তি চেতনা হারাতে পারেন, কিছু সময় পর আবার একটি নির্দিষ্ট সময়ের পর্যন্ত চেতনা ফিরে পাওয়ার পর, আবার চেতনা হারানোর মতো ঘটনা ঘটতে পারে। অন্যান্য লক্ষণের মধ্যে রয়েছে, মাথাব্যথা, মানসিক বিভ্রান্তি, বমি করা, এবং শরীরের নির্দিষ্ট অংশ নড়াচড়া করার অক্ষমতা। এছাড়াও খিঁচুনির মতো জটিলতাও দেখা যেতে পারে।

সাধারণত মাথার আঘাতের ফলে টেম্পোরাল হাড় ভেঙ্গে মধ্য মেনিনজিয়াল ধমনি ছিড়ে এপিডুরাল হেমাটোমা সৃষ্টি হয়। মাঝে মধ্যে কোয়াগুলোপ্যাথি বা রক্তবাহিকার ত্রুটির কারণেও এটি হতে পারে। রোগনির্ণয়ের জন্য সিটি স্ক্যান ও এমআরআই-এর ব্যবহার প্রচলিত। যদি এ ধরনের জটিলতা মস্তিষ্কের বদলে সুষুম্নাকাণ্ডে সৃষ্টি হয় তখন তা স্পাইনাল এপিডুরাল হেমাটোমা নামে পরিচিত।

এই রক্তক্ষরণের চিকিৎসা সাধারণত শল্যচিকিৎসার মাধ্যমে করা হয় যা ক্রেনিওটোমি বা বার হোল করার মাধ্যমে করা হয়। সময়মতো চিকিৎসা করা না হলে সাধারণত আক্রান্ত ব্যক্তির মৃত্যুবরণ করে। সকল প্রকার মাথার আঘাতের মধ্যে ৪% ক্ষেত্রে এই ধরনের রক্তক্ষরণের সৃষ্টি হয়। সাধারণত অল্প বয়স্কদের ক্ষেত্রে এর প্রকোপ বেশি, এবং নারীদের তুলনায় পুরুষরা বেশি আক্রান্ত হয়।

## বিস্তার
মাথায় আঘাতের প্রায় ৪% এবং প্রাণঘাতী মাথায় আঘাতের প্রায় ১৫%-এর সাথে এপিডুরাল হেমাটোমার সংশ্লিষ্টতা রয়েছে। এই জটিলতা কিশোর-কিশোরী ও অল্প বয়স্কদের মধ্যে বেশি দেখা যায়, কারণ বয়স বৃদ্ধির সাথে সাথে ডুরা ম্যাটার করোটির সাথে সেঁটে যায় আর এজন্য এপিডুরাল হেমাটোমা বিকশিত হওয়ার সম্ভাবনা কমে আসে। তুলনামূলকভাবে পুরুষেরা, নারীদের তুলনায় বেশি মাত্রায় এপিডুরাল হেমাটোমার স্বীকার হয়।

## তথ্যসূত্র

## বহিঃসংযোগ

* মেডপিক্স: এপিডুরাল হেমাটোমা
* https://web.archive.org/web/20140820073507/http://radiopaedia.org/cases/epidural-hematoma

বিষয়শ্রেণী:সেরিব্রোভাসকুলার রোগ
বিষয়শ্রেণী:নিউরোট্রমা
উন্মুক্ত বিজ্ঞান

থাম্ব|320px|উন্মুক্ত বিজ্ঞানের ছয়টি নীতি

**উন্মুক্ত বিজ্ঞান** বা (****) হলো একটি আন্দোলন যা তৈরি হয়েছে বৈজ্ঞানিক গবেষণা (প্রকাশনা, উপাত্ত, নমুনা ও সফটওয়্যার সহ) এবং এর মাধ্যমগুলি সমাজ, শিক্ষার্থী ও পেশাদারদের নিকট সহজলভ্য করা এবং এগুলির বিনামূল্যে প্রবেশাধিকার নিশ্চিত করার লক্ষ্যে। উন্মুক্ত বিজ্ঞান হলো স্বচ্ছ ও ব্যবহারযোগ্য জ্ঞান যা ছড়িয়ে দেওয়া ও উন্নত করা হয়েছে নেটওয়ার্কভিত্তিক আন্তসহযোগিতার মাধ্যমে। এটি চর্চার মাধ্যম পরিবেষ্টিত যেমন, উন্মুক্ত গবেষণা, উন্মুক্ত প্রবেশের জন্য আলোচনা, বিজ্ঞানীদের উন্মুক্ত নোটবই বিজ্ঞান-এর প্রকাশে উৎসাহ দেওয়া, এবং সাধারণভাবে বৈজ্ঞানিক জ্ঞানসমূহকে প্রকাশ ও এর বিস্তারকে সহজতর করা।

উন্মুক্ত বিজ্ঞানকে ধারাবাহিকভাবে বিবেচনা করা হলে দেখা যায়, একটি আন্দোলন হিসাবে যার চর্চা শুরু হয়েছিল সপ্তদশ শতাব্দীতে শিক্ষায়তনিক সাময়িকীর আবির্ভাবের মধ্য দিয়ে যখন বৈজ্ঞানিক জ্ঞানসমূহের সামাজিক চাহিদা এই পর্যায়ে পৌছেছিল যে বিজ্ঞানীদের তখন তাদের কার্যক্রম সচল রাখতে নিজেদের মাঝে তথ্য ভাগাভাগি করে নেওয়া অতীব প্রয়োজনীয় হয়ে পড়েছিল।

## তথ্যসূত্র

## বহিঃসংযোগ


বিষয়শ্রেণী:উন্মুক্ত প্রবেশাধিকার (প্রকাশন)
বিষয়শ্রেণী:উচ্চশিক্ষায়তনিক প্রকাশনা
বিষয়শ্রেণী:উপাত্ত প্রকাশন
বিষয়শ্রেণী:মেটাবিজ্ঞান
বিষয়শ্রেণী:অধিবিজ্ঞান
টিম লরেন্স

**টিম লরেন্স** হলেন একজন ব্রিটিশ অভিনেতা যিনি বলিউড চলচ্চিত্রে অভিনয় করেছেন।

## জীবনী
টিম লরেন্স ২০০৪ সালে মুক্তিপ্রাপ্ত *আই প্রাউড টু বি অ্যান ইন্ডিয়ান* চলচ্চিত্রে অভিনয় করেছিলেন। চলচ্চিত্রটি ছিল বলিউডে তার প্রথম চলচ্চিত্র। এরপর তিনি ২০১০ সালে মুক্তিপ্রাপ্ত *[[বীর (২০১০-এর চলচ্চিত্র)|বীর]]* এ অভিনয় করেছিলেন।

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ব্রিটিশ অভিনেতা
বিষয়শ্রেণী:হিন্দি চলচ্চিত্র অভিনেতা
শাহজালাল জামেয়া ইসলামিয়া স্কুল এন্ড কলেজ

***শাহজালাল জামেয়া ইসলামিয়া স্কুল এন্ড কলেজ***' হলো সিলেট জেলার মিরাবাজারে অবস্থিত একটি  শিক্ষাপ্রতিষ্ঠান।

## অবস্থান
শাহজালা জামেয়া ইসলামিয়া স্কুল এন্ড কলেজ সিলেট জেলার মিরাবাজারের সোবহানীঘাট রোডের পাশে অবস্থিত।

## ইতিহাস
শাহজালাল জামেয়া ইসলামিয়া স্কুল এন্ড কলেজ ১৯৭৮ সালের ২৬শে জানুয়ারিতে
প্রাথমিক বিদ্যালয় হিসেবে প্রতিষ্ঠিত হয় এবং পরবর্তীতে ১৯৯৮ সালে এটি এমপিও ভুক্ত হয়।
১৯৯৩ সালে বিদ্যালয়টি মাধ্যমিক পর্যায়ের পাঠদান এবং ২০০০ সালে উচ্চ মাধ্যমিক পর্যায়ের পাঠদান ও শ্রেণি কার্যক্রম শুরু করে। ২০১৬ সাল থেকে অত্র প্রতিষ্ঠানে ইংরেজি মাধ্যমেও পাঠদান শুরু হয়।

## শিক্ষকবৃন্দ
শাহজালাল জামেয়া ইসলামিয়া স্কুল এন্ড কলেজের বর্তমান অধ্যক্ষ জনাব মোহাম্মদ গোলাম রাব্বানী। এছাড়াও প্রাথমিক, মাধ্যমিক ও উচ্চ মাধ্যমিক পর্যায়ে শিক্ষার্থীদের পাঠদানের জন্য অত্র প্রতিষ্ঠানে আরো ৯৭জন শিক্ষক-শিক্ষিকা কর্মরত আছেন।

## শিক্ষা কার্যক্রম
অত্র শিক্ষাপ্রতিষ্ঠানে প্লে থেকে দ্বাদশ শ্রেণি পর্যন্ত পাঠদান করা হয়ে থাকে।

### সহ-শিক্ষা কার্যক্রম
শিক্ষার্থীরা লেখাপড়ার পাশাপাশি বিভিন্ন বার্ষিক ক্রীড়া ও সাংস্কৃতিক প্রতিযোগিতায় অংশ গ্রহণ করে থাকে।

## ফলাফল
শাহজালাল জামেয়া ইসলামিয়া স্কুল এন্ড কলেজের ফলাফল অত্যন্ত সন্তোষজনক। এটি সিলেট শিক্ষা বোর্ডের শীর্ষ ২০ টি শিক্ষাপ্রতিষ্ঠানের মধ্যে অন্যতম।

## তথ্যসূত্র

## বহিঃসংযোগ
* 

বিষয়শ্রেণী:সিলেট জেলার বিদ্যালয়
বিষয়শ্রেণী:১৯৭৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:শাহ জালালের নামাঙ্কিত স্মারক
বিসমিল্লাহ খান (ক্রিকেটার)

**বিসমিল্লাহ খান** (জন্ম ১ মার্চ ১৯৯০) একজন পাকিস্তানি প্রথম শ্রেণীর ক্রিকেটার যিনি কোয়েটা ক্রিকেট দল এবং পাকিস্তান সুপার লিগ (পিএসএল) দলের কোয়েটা গ্ল্যাডিয়েটরসের জন্য খেলেন। 

## খেলোয়াড়ী জীবন
বিসমিল্লাহ খান উইকেটরক্ষক ব্যাটসম্যান। তাকে পিএসএলের ইমার্জিং বিভাগে রাখা হয়েছিল এবং ১০ হাজার মার্কিন ডলারের জন্য কোয়েটা গ্ল্যাডিয়েটারস কিনেছিলেন। লাহোর কালান্দার্সের বিরুদ্ধে প্রথম ম্যাচে ৩০ বলের মধ্যে ৫৫ রান করেন এবং ম্যান অব দ্য ম্যাচ জিতেন।   ২০১৫ সালের পাকিস্তান কাপের জন্য তাকে বেলুচিস্তানে দলভুক্ত করা হয়।  ২০১৯ সালের মার্চ মাসে  পাকিস্তান কাপের জন্য তাকে বেলুচিস্তানে দলভুক্ত করা হয়। 

সেপ্টেম্বর ২০১৯ সালে তিনি এর জন্য বেলুচিস্তানে এর দলে ছিলেন, ২০১৯-২০ কায়েদ-ই-আজম ট্রফি টুর্নামেন্ট বিজয়ী হয় তার দল। 

## তথ্যসূত্র

## বহিঃসংযোগ

* 

বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:ইউনাইটেড ব্যাংক লিমিটেডের ক্রিকেটার
বিষয়শ্রেণী:বেলুচিস্তানের ক্রিকেটার
বিষয়শ্রেণী:কোয়েটা থেকে আগত ক্রিকেটার‎
বিষয়শ্রেণী:পাকিস্তানি ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:কোয়েটার ক্রিকেটার
বিষয়শ্রেণী:উইকেট-রক্ষক
ওপেন কন্টেন্ট প্রকল্প

**ওপেন কন্টেন্ট প্রকল্প** ছিল ওপেন কন্টেন্ট তৈরি এবং সুসমাচার প্রচারে নিবেদিত একটি প্রকল্প। ১৯৯৮ সালে ডেভিড এ. উইলে প্রবর্তিত, প্রকল্পটি ছিল প্রাক মুক্ত সংস্কৃতি এবং ক্রিয়েটিভ কমন্স।

ওপেন কন্টেন্টের ধারণা প্রচার করা এর একটি লক্ষ্য ছিল। উন্মুক্ত প্রকাশনা লাইসেন্স প্রকল্পটি, প্রাথমিকভাবে শিক্ষায়তনিকদের জন্য নকশা এবং প্রস্তাবকৃত, যা শিল্পী বা অন্যান্য সামগ্রী সরবরাহকারীর প্রয়োজনের সাথে সহজেই খাপ খাইয়ে নেওয়া যায়।

ওপেন কন্টেন্ট প্রকল্পটি ২০০৩ সালে বন্ধ হয়ে যায় এবং ক্রিয়েটিভ কমন্স-এ রুপান্তরিত হয়।

## তথ্যসূত্র

## বহিঃসংযোগ
*
ইফতেখার (সংবাদপত্র)

**ইফতেখার** (ফার্সি *افتخار* অর্থ গৌরব বা সম্মান ) ইরানে প্রকাশিত একটি ফার্সি ভাষার দৈনিক পত্রিকা। মোহাম্মদ নাভিদী-কাশানী দৈনিকের ব্যবস্থাপনা পরিচালক হিসাবে দায়িত্ব পালন করেন।

## আরো দেখুন
* ইরানের সংবাদপত্রের তালিকা

## তথ্যসূত্র

বিষয়শ্রেণী:ফার্সি ভাষার সংবাদপত্র
বিষয়শ্রেণী:ইরানের সংবাদপত্র
কাশ্মীরী গেট, দিল্লি

[থাম্ব| কাশ্মির গেট, [দিল্লি, ১৮৫৮ সাল ]]
[থাম্ব| কাশ্মির গেট, [দিল্লি, ১৮৬৫ সাল ]]

**কাশ্মির** **গেট** বা **কাশ্মীরি গেটটি** দিল্লিতে অবস্থিত একটি গেট, এটি ঐতিহাসিক প্রাচীরের শহর দিল্লির উত্তর গেট। মুঘল সম্রাট শাহ জাহান দ্বারা নির্মিত, গেটটি এর নামকরণ করা হয়। গেটের এই নামের কারণ হল এই গেট থেকে শুরু হওয়া রাস্তার কাশ্মীরের দিকে নিয়ে যায়।

এখন এটি পুরান দিল্লি অঞ্চলে উত্তর দিল্লির পার্শ্ববর্তী লোকালয়ের নাম এবং এটির আশেপাশে অবস্থিত লাল কেল্লা, আইএসবিটি এবং দিল্লি জংশন রেলস্টেশনের জন্য একটি গুরুত্বপূর্ণ রোড জংশন।

## ইতিহাস
[ডান|থাম্ব| ১৮৫৭ সালের [সিপাহী বিদ্রোহ ১৮৫৭|ভারতীয় বিদ্রোহের সময় ব্রিটিশ সেনাবাহিনীর দ্বারা ১৪ সেপ্টেম্বর ১৮৫৭ সালের আক্রমণকে স্মরণ করে কাশ্মির গেটে ফলক। ]]
বাম|থাম্ব|200x200পিক্সেল| কাশ্মির গেট, ২০০৮ সালে
এটি পুরাতন দিল্লির উত্তর গেটের আশেপাশের অঞ্চল। ফটকটি কাশ্মীরের দিকে মুখ করে ছিল, সুতরাং ব্রিটিশ রাজের অধীনে এর নামকরণ করা হয়েছিল কাশ্মির গেট। স্মৃতিস্তম্ভটি এখনও দেখা যায়। প্রাচীরের দক্ষিণ দ্বারকে দিল্লি গেট বলা হয়।

১৮০৩ সালে ব্রিটিশরা যখন প্রথম দিল্লিতে বসতি স্থাপন শুরু করে, তখন তারা পুরানো দিল্লির দেয়াল দেখতে পায়। শাহজাহানাবাদের মেরামত করার অভাব ছিল। বিশেষত ১৮০৪ সালে মারাঠা হোলকার অবরোধের পরে তারা শহরের দেয়ালটি আরও শক্তিশালী করে। তারা ধীরে ধীরে কাশ্মির গেট এলাকায় আবাসিক সম্পদ স্থাপন করে, যা একসময় মুঘল প্রাসাদ এবং আভিজাত্যদের বাড়ী ছিল। ১৮৫৭ সালের বিদ্রোহের সময় এই গেটটি জাতীয় দৃষ্টি আকর্ষণ করে। ভারতীয় সৈন্যরা ব্রিটিশদের এই গেট থেকে কামানের গোলা ছুড়েছিল এবং যুদ্ধ ও প্রতিরোধের কৌশলটি সংগ্রহের জন্য এই অঞ্চলটি ব্যবহার করেছিল।

ব্রিটিশরা বিদ্রোহীদের শহরে প্রবেশ করতে বাধা দিতে গেটটি ব্যবহার করেছিল। বিদ্যমান দেয়ালগুলির মধ্যে লড়াইইয়ের প্রমাণ আজ দৃশ্যমান (ক্ষতগুলি সম্ভবত কামানের গোলা সম্পর্কিত)। ১৮৫৭ সালের ভারত বিদ্রোহের সময় কাশ্মির গেটটি ব্রিটিশ সেনাবাহিনীর একটি গুরুত্বপূর্ণ হামলার দৃশ্য ছিল, ১৮৫৮ সালের ১৪ সেপ্টেম্বর সকালে সেতুটি এবং গেটের বাম দিকের অংশ বারূদ ব্যবহার করে ধ্বংস করা হয় এবং বিদ্রোহীদের উপর চূড়ান্ত আক্রমণ শুরু কর এবং দিল্লির অবরোধের সমাপ্তি।

১৮৫৭ সালের পরে, ব্রিটিশরা সিভিল লাইনে চলে যায়, এবং কাশ্মির গেট দিল্লির ফ্যাশনেবল এবং বাণিজ্যিক কেন্দ্র হয়ে ওঠে, ১৯১৩ সালে নয়াদিল্লি তৈরি হওয়ার পরেই এটি হারিয়ে যায়। ১৯৬৫ সালে, কাশ্মির গেটের একটি অংশ ভেঙে দেওয়া হয়েছিল যাতে যানবাহন চলাচল দ্রুত করা যায়। সেই থেকে এটি এএসআইর সুরক্ষিত স্মৃতিস্তম্ভে পরিণত হয়েছে।

১৯১০-এর দশকের গোড়ার দিকে, ভারত সরকার প্রেসের কর্মীরা কাশ্মির গেটের আশেপাশে বসতি স্থাপন করেছিলেন, এদের মধ্যে একটি বিশাল বাঙালি সম্প্রদায় ছিল এবং ১৯১০ সালে দিল্লি দুর্গা পূজা সমিতি কর্তৃক আয়োজিত দুর্গা পূজা দিল্লির মধ্যে প্রাচীনতম। কাশ্মীরি গেটের কাছে লোথিয়ান রোডে দিল্লি রাজ্য নির্বাচন কমিশনের কার্যালয়ের বর্তমান ভবনটি ১৮৯০ থেকে ১৮৯১ সালে নির্মিত হয়। দোতলা ভবনটি ১৮৯১ সাল থেকে ১৯৪১ সাল পর্যন্ত দিল্লি সেন্ট স্টিফেন কলেজ হিসাবে ব্যবহৃত হয়, এর পর ভবনটি বর্তমান ক্যাম্পাসে স্থানান্তরিত হয়।

## তথ্যসূত্র

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ভারতের তোরণ
বিষয়শ্রেণী:দিল্লির পাড়া
বিষয়শ্রেণী:দিল্লির ইতিহাস
বিষয়শ্রেণী:দিল্লির সড়ক
বিষয়শ্রেণী:দিল্লির তোরণ
বিষয়শ্রেণী:উত্তর দিল্লি জেলা
বিষয়শ্রেণী:মুঘল_তোরণ
কুড়িগ্রাম রেলওয়ে স্টেশন

**কুড়িগ্রাম রেলওয়ে স্টেশন** বাংলাদেশের রংপুর বিভাগের কুড়িগ্রাম জেলা সদরে অবস্থিত একটি রেলওয়ে স্টেশন।

## ইতিহাস
১৮৭৯ সালে তৈরি পার্বতীপুর-লালমনিরহাট-বুড়িমারী লাইনের একটি শাখা তিস্তা জংশন থেকে বের হয়ে কুড়িগ্রাম পর্যন্ত যায়। এটি প্রথমে ন্যারোগেজ লাইন ছিল। তিস্তা জংশন থেকে কুড়িগ্রাম পর্যন্ত লাইনটিকে ১৯২৮-১৯২৯ সালে মিটারগেজ রুপান্তর করা হয়। পরবর্তীতে ১৯৬৭ সালে কুড়িগ্রাম থেকে চিলমারী পর্যন্ত নতুন ২৮.৫৫ কিলোমিটার মিটারগেজ রেললাইন তৈরি হয়। কিন্তু ১৯৭০ এর দশকের প্রথম দিকের বন্যায় চিলমারী রেলওয়ে স্টেশন ব্রহ্মপুত্র নদী গর্ভে বিলীন হয়ে যায়। বর্তমানে শুধু রমনা বাজার রেলওয়ে স্টেশন পর্যন্ত ট্রেন চলাচল করে।

## পরিষেবা
কুড়িগ্রাম রেলওয়ে স্টেশন থেকে চলাচলকারী ট্রেনসমূহ:

;আন্তঃনগর ট্রেন
* কুড়িগ্রাম এক্সপ্রেস: কুড়িগ্রাম -ঢাকা- কুড়িগ্রাম

;লোকাল ট্রেন
* রমনা লোকাল: রমনা বাজার - পার্বতীপুর- রমনা বাজার

এছাড়াও আন্তঃনগর রংপুর এক্সপ্রেস এর সংযোগকারী শাটল ট্রেন চলাচল করে।

## তথ্যসূত্র

বিষয়শ্রেণী:কুড়িগ্রামের ভবন ও স্থাপনা
বিষয়শ্রেণী:কুড়িগ্রাম জেলার রেলওয়ে স্টেশন
গাংনী ইউনিয়ন

**গাংনী ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* গাংনী ইউনিয়ন, আলমডাঙ্গা; (চুয়াডাঙ্গা জেলা)
* গাংনী ইউনিয়ন, মোল্লাহাট; (বাগেরহাট জেলা)
অসিত সেন (অভিনেতা)

**অসিত সেন** (মে ১৯১৭ - ১৮ সেপ্টেম্বর ১৯৯৩) হিন্দি চলচ্চিত্র জগতের একজন সুপরিচিত ভারতীয় চলচ্চিত্র অভিনেতা এবং কৌতুক অভিনেতা ছিলেন। তিনি মৃত্যুর আগ পর্যন্ত ১৯৫৩ থেকে ১৯৯৩ এর মধ্যে ২০০ টিরও বেশি ছবিতে অভিনয় করেছিলেন। তিনি প্রায়শই কোনও পুলিশ পরিদর্শক বা বাড়িওয়ালার চরিত্র অভিনয় করেছিলেন, তবে কৌতুকে কম কাজ করেছেন। তাঁর অভিনয় ক্যারিয়ার বিশেষত ১৯৬০, ১৯৭০এবং ১৯৮০ এর দশকের প্রথমদিকে ছিল। তাঁর বিশাল দৈহিক ফ্রেমের বিপরীতে তার কণ্ঠস্বর সুন্দর ছিল।

## চলচ্চিত্রসমূহ

### হিন্দি

### বাংলা

## তথ্যসূত্র

বিষয়শ্রেণী:১৯৯৩-এ মৃত্যু
বিষয়শ্রেণী:১৯১৭-এ জন্ম
বিষয়শ্রেণী:ভারতীয় অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় কৌতুকাভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর কৌতুকাভিনেতা
বিষয়শ্রেণী:২০শ শতাব্দীর কৌতুকাভিনয়শিল্পী
বিষয়শ্রেণী:বাঙালি চলচ্চিত্র অভিনেতা
নেহালপুর ইউনিয়ন

**নেহালপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* নেহালপুর ইউনিয়ন, চুয়াডাঙ্গা সদর; (চুয়াডাঙ্গা জেলা)
* নেহালপুর ইউনিয়ন, মনিরামপুর; (যশোর জেলা)
চিত্তরঞ্জন পার্ক

**চিত্তরঞ্জন পার্ক** বা **সিআর পার্ক** দক্ষিণ দিল্লির একটি সমৃদ্ধ পাড়া এবং এখানে বিশাল বাঙালি সম্প্রদায়ের বসবাস। এটি *১৯৬০-*এর দশকের গোড়ার দিকে **ইপিডিপি কলোনী** বা পূর্ব পাকিস্তান বাস্তুচ্যুত ব্যক্তিদের কলোনি নামে প্রতিষ্ঠিত হয় এবং পরে ১৯৮০-এর দশকে *দেশবন্ধু* (দেশপ্রেমিক) চিত্তরঞ্জন দাসের *নামানুসারে* বর্তমান নামকরণ করা হয়। প্লটগুলির বাজারমূল্য বৃদ্ধির কারণে আজকাল এটি নয়াদিল্লীর স্থানীয় অঞ্চলের মধ্যে বিবেচিত হয়। ক্রমবর্ধমান মহাজাগরীয় প্রকৃতি সত্ত্বেও, এটি একটি বিশাল বাঙালি সম্প্রদায়ের আবাসস্থল এবং এখানে কলকাতার মত স্ট্রিট-ফুডের দোকান, বাঙালি খাবার, মাছের বাজার, মন্দির এবং সাংস্কৃতিক কেন্দ্র রয়েছে। এখানে অনেক উৎসব এবং সাংস্কৃতিক অনুষ্ঠানের আয়োজন করা হয়। দুর্গাপূজা এখানে সর্বাধিক উদযাপিত উৎসব, যা দুর্দান্তভাবে গর্বিত করে।

## ইতিহাস
পূর্ব পাকিস্তানে তাদের বাড়িঘর থেকে স্থানচ্যুত হয় ভারত বিভাগ এবং সংশ্লিষ্ট বঙ্গভঙ্গ (১৯৪৭) বিভাগের পর ১৯৫৪ সালে একটি অ্যাসোসিয়েশন পূর্ব বঙ্গের বাসিন্দাদের জন্য বসতি গঠন করে। পূর্ববাংলা থেকে আগত সরকারী আধিকারিকদের একটি বিশাল দল দিল্লিতে পাড়ি জমান এবং একটি আবাসিক পাড়ার জন্য তদবির করেছিলেন। সেই সময় মুখ্য ভূমিকা গ্রহণ করেছিলেন চন্দ্র কুমার মুখোপাধ্যায়, সুবোধ গোপাল বসুমল্লিক, আশুতোষ দত্ত, বিমল ভূষণ চক্রবর্তী এবং প্রধান নির্বাচন কমিশনার শ্যামাপ্রসন্ন সেনবর্মা। ১৯৬০-এর দশকে তদানীন্তন দক্ষিণাঞ্চলের অনুর্বর পাথুরে অঞ্চলে জমি বরাদ্দ দেওয়া হয়। সদস্যদের আবাসিক মর্যাদাপ্রাপ্তির লক্ষ্যে কিছু প্রামাণ্য দলিল সরবরাহ করার প্রয়োজন ছিল, এবং তাদের "ইতোমধ্যে দিল্লিতে বাস করা এবং লাভজনকভাবে রাজধানীতে নিযুক্ত" হওয়া প্রয়োজন; এর ভিত্তিতে, ২১৪৭ জনকে প্রাথমিকভাবে ৯৯ বছরের জন্য ইজারা দেওয়ার মাধ্যমে জমি দেওয়া হয়, কিন্তু পরবর্তীকালে এটি একটি ফ্রিহোল্ড মালিকানাতে রূপান্তরিত হয়। দিল্লি উন্নয়ন কর্তৃপক্ষের ভূমিকা অর্থাৎ ডিডিএ-এর ভূমিকা এখানে ছিল। অনেক লোক যারা তাদের জমিতে বাড়ি তৈরি করতে পারছিলেন না, তাদের জন্য বাড়ি তৈরি করে দেয়  ডিডিএ এবং তারা ধীরে ধীরে প্রতি বছর কিস্তি হিসাবে নির্মাণ ব্যয়টি পরিশোধ করে।

মূল বিন্যাসে দুটি বাজার এবং সাংস্কৃতিক জায়গাসহ এগারোটি ব্লকে বিভক্ত দু-হাজার বিজোড় প্লট ছিল। তবে, ১৯৯০- এর দশকে, ৭১৪ বাস্তুচ্যুত পরিবারকে তাদের মধ্যে থাকার ব্যবস্থা করা হয়েছিল, যারা পূর্বের সময়সীমাটি পূরণ করতে পারেনি। এর ফলে এম, এন, ও, পি, কে -১, কে -২, পকেট ৪০ (নবপল্লী হিসাবে পরিচিত), পকেট ৫২ (দক্ষিণ পল্লী হিসাবে পরিচিত) এবং পকেট-কে নামে নতুন ব্লক তৈরি হয়। বসতির মূল পুরো জায়গাটি বিপিন চন্দ্র পাল মার্গ। এখানকার প্রতিষ্ঠানগুলি রাইসিনা বাংলা স্কুল, কালী মন্দির (যাকে শিব মন্দিরও বলা হয়), বঙ্গীয় সমাজ এবং চিত্তরঞ্জন ভবনের একটি শাখা। 
[ডান|থাম্ব|276x276পিক্সেল| [চিত্তরঞ্জন পার্ক কালীবাড়ি|চিত্তরঞ্জন পার্কে কালী প্রতিমা, সিআর পার্ক  ]]

## তথ্যসূত্র

* 

## বহিঃসংযোগ
* সিআর পার্ক ওয়েবসাইট 
* চিত্তরঞ্জন পার্ক মার্কেটগুলি ইউটিউবে

বিষয়শ্রেণী:নয়াদিল্লি
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:দিল্লির পাড়া
আলী জ্যাকো

**আব্দুল আলী** ( জন্ম: ৬ মে ১৯৬৯, তিনি পেশাগত রিং নাম **আলী জ্যাকো** নামেই বেশি পরিচিত) হলেন বাংলাদেশী বংশোদ্ভূত একজন প্রাক্তন পেশাদার ইংরেজ কিকবক্সার। তিনি লাইট‌ওয়েট কিকবক্সিংয়ে দুই বার বিশ্ব চ্যাম্পিয়ন হয়েছেন। তিনি জেকো প্রোডাকশনসন চালান, যা স্কাইবক্স এবং চ্যানেল ৫ এর কিকবক্সিং প্রচারের অংশ ছিল।

## প্রাথমিক জীবন
আলী লন্ডনের ইস্ট এন্ডে জন্মগ্রহণ করেছিলেন। তিনি বাংলাদেশী বংশোদ্ভূত এবং ছয় বছর ধরে বাংলাদেশে বসবাস করেছিলেন। তাঁর প্রয়াত পিতা মোহাম্মদ চমক আলী ব্রিটিশ ভারতের বেঙ্গল প্রেসিডেন্সির সিলেট জেলার ছাতক জবা বাজার, পাইগাঁ (বর্তমানে সুনামগঞ্জ, বাংলাদেশ) গ্রামে জন্মগ্রহণ করেছিলেন। আলীর তিন ছোট ভাই ও দুই ছোট বোন রয়েছে।

আলী স্যার জন কাস রেডকোট স্কুলে পড়াশোনা করেছিলেন। একটি প্রাথমিক বয়সে, তিনি জুনিয়র লীগ ফুটবল খেলেছেন এবং বিএমএক্স ফ্রিস্টাইল স্কুলবয় চ্যাম্পিয়নশিপে ওঠেছিলেন। ১৯৮৭ সাল থেকে ১৭ বছর বয়সে তিনি নিজের ফ্যাশন ডিজাইন ও উৎপাদন ব্যবসা শুরু করেছিলেন। একদিন একটি বিমানে ভ্রমণের সময় মুহাম্মদ আলীর সাথে সাক্ষাতের পর আলী হৃদয়ে গুরুত্বর সমস্যা থাকার সত্ত্বেও কিকবক্সিং খেলা গ্রহণের জন্য অনুপ্রাণিত হয়েছিলেন।

## কর্মজীবন
আলী ১৯৮৬ সালে প্রথম কিকবক্সার হিসেবে প্রশিক্ষণ শুরু করেছিলেন। ১৯৯০ সালের ২ ডিসেম্বর আলী প্রথম বিকা ব্রিটিশ লাইট‌ওয়েট কিকবক্সিংয়ে শিরোপা জিতেন। ১৯৯৬ সালের ফেব্রুয়ারিতে, তিনি ডব্লিউএমও ইউরোপীয় কিকবক্সিং শিরোনাম জিতেছিলেন। ২৬ মে ১৯৯৬ সালে, তিনি ফ্রেডেরিক পিয়েরাকে পরাজিত করে আইলফোর্ডের দ্বীপে ডাব্লিউ.কে.ও ওয়ার্ল্ড লাইটওয়েট কিকবক্সিং শিরোপা জিতেছিলেন। ১৯৯৯ সালের ৩ অক্টোবর তিনি ডব্লিউকেএন বিশ্ব আন্ত-মহাদেশীয় চ্যাম্পিয়নশিপ জিতেন। ২০০০ সালের জুনে, ওয়ার্ল্ড কিকবক্সিং নেটওয়ার্ক বেল্টে আলি তার দ্বিতীয় ওয়ার্ল্ড লাইটওয়েট কিকবক্সিং শিরোপা জিতেন।

## অন্যান্য কার্যক্রম
২০১১ সালে আলী তার বাবা চমক আলীর স্বরনে একটি দাতব্য প্রতিষ্ঠান হিসেবে সিএ ফাউন্ডেশন প্রতিষ্ঠা করেন। ফাউন্ডেশনের উদ্দেশ্য হল দরিদ্র মানুষের জন্য কর্মসংস্থান তৈরির পাশাপাশি হাসপাতাল ও ফুটবল স্টেডিয়াম তৈরি করা।

২০১৪ সালের নভেম্বরে, আলী মুহাম্মদ আলী বক্সিং স্টেডিয়ামে বাংলাদেশি বক্সারদের মধ্যে একটি ট্রয়াল করেছিলেন। নির্বাচিত বক্সারদের যুক্তরাষ্ট্রে পেশাদার সার্কিটে প্রবেশের জন্য প্রশিক্ষণের সুযোগ দেওয়ার কথা ছিল।

## ব্যক্তিগত জীবন
আলী একজন মুসলমান, এবং লন্ডনে স্ত্রী ও ছেলের সাথে থাকেন। তাঁর একটি কন্যা সন্তানও রয়েছে। তাঁর মা বাংলাদেশে থাকেন। বলিউড অভিনেতা সালমান খানের সাথে আলির ঘনিষ্ঠতা রয়েছে। ১৯৯৯ সালে, খান আলির প্রথম বিশ্ব শিরোপা লড়াইয়ে প্রচার করতে সহায়তা করেছিলেন এবং লন্ডনে এটি দেখতে এসেছিলেন এবং তখন থেকেই তারা বন্ধু হয়।

## তথ্যসূত্র

বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:ইংরেজ প্রকাশক
বিষয়শ্রেণী:ইংরেজ টেলিভিশন প্রযোজক
বিষয়শ্রেণী:ইংরেজ গায়ক
বিষয়শ্রেণী:লন্ডনের ক্রীড়াবিদ
বিষয়শ্রেণী:লন্ডনের ব্যবসায়ী
বিষয়শ্রেণী:সুনামগঞ্জ জেলার ব্যক্তি
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
সেরিব্রোস্পাইনাল তরল

**সেরিব্রোস্পাইনাল তরল** যা **সেরিব্রোস্পাইনাল ফ্লুইড** () বা **সিএসএফ** নামেও পরিচিত হচ্ছে মস্তিষ্ক ও সুষুম্নাকাণ্ডে থাকা এক প্রকার স্বচ্ছ ও বর্ণহীন বহিঃকোষীয় তরল। মস্তিষ্কের প্রকোষ্ঠের ক্লোরয়েড প্লেক্সাসে থাকা বিশেষ ধরনের এপেন্ডাইমাল কোষের থেকে এই তরল উৎপন্ন হয় এবং নিঃসরিত তরল পরবর্তীতে অ্যানারকয়েড গ্র্যানুলেশনে শোষিত হয়। যে-কোনো সময় শরীরে প্রায় ১২৫ মিলিলিটার সেরিব্রোস্পাইনাল তরল জমা থাকে, এবং প্রতিদিন প্রায় ৫০০ মিলিলিটার সিএসএফ উৎপন্ন হয়। সিএসএফ খুলির মধ্যে থাকা মস্তিষ্কের জন্য অনেকটা ধাক্কারোধী গদির মতো কাজ করে যা মস্তিষ্ককে মেকানিক্যাল এবং অনাক্রম্যগত প্রতিরক্ষা প্রদান করে। এছাড়াও মস্তিষ্কের স্বনিয়ন্ত্রিত কার্যক্রমের আওতাভুক্ত মস্তিষ্কের রক্তসংবহন নিয়ন্ত্রণেও সেরিব্রোস্পাইনাল তরলের মুখ্য ভূমিকা রয়েছে।

মস্তিষ্কের সাবঅ্যারাকনয়েড অংশ (অ্যারাকনয়েড ম্যাটার ও পিয়া ম্যাটারের মধ্যবর্তী অংশ), মস্তিষ্ক ঘিরে ও অভ্যন্তরে থাকার প্রকোষ্ঠীয় তন্ত্র, এবং সুষুম্নাকাণ্ড জুড়ে সেরিব্রোস্পাইনাল তরলের উপস্থিতি রয়েছে। মস্তিষ্কের প্রকোষ্ঠ, সাবঅ্যারাকনয়েড সিস্টার্ন, সাল্কাস, এবং সুষুম্নাকাণ্ডের কেন্দ্রীয় নলও সিএসএফ দ্বারা পূর্ণ থাকে।

রোগনির্ণয় বা পর্যবেক্ষণের উদ্দেশ্যে সিএসএফ-এর নমুনা সংগ্রহ করার প্রয়োজন হলে লাম্বার পাংচারের মাধ্যমে তা করা হয়। এর মাধ্যমে অন্তঃকরোটি চাপ যেমন নির্ণয় করা সম্ভব তেমনি মস্তিষ্কের বিভিন্ন সংক্রমণ বা মেনিনজেসের সংক্রমণজনিত রোগ নির্ণয় করা সম্ভব। প্রাচীন গ্রিক চিকিৎসক হিপোক্রেটিসের নথিতে সেরিব্রোস্পাইনাল তরলের উপস্থিতির কথা জানা গেলেও আঠারো শতকে সুইডিশ বিজ্ঞানী ইমানুয়েল শয়েডবর্গকে এর আবিষ্কারের কৃতিত্ব দেওয়া হয়। আর ১৯১৪ সালে মার্কিন স্নায়ুশল্যচিকিৎসক হার্ভি কাশিং এটি প্রমাণ করে দেখান যে সেরিব্রোস্পাইনাল তরল মস্তিষ্কের ক্লোরয়েড প্লেক্সাস থেকে নিঃসরিত হয়।

## তথ্যসূত্র

## বহিঃসংযোগ

* সেরিব্রোস্পাইনাল তরল (সিএসএফ) সংবহন  ইন্টারেক্টিভ সরঞ্জাম 
* সেরিব্রোস্পাইনাল তরল  নিউরোপ্যাথোলজিতে কোর্স উপাদান 
* সেরিব্রোস্পাইনাল ফ্লুইড সিস্টেম ডায়নামিক্স সনাক্তকরণ 

## বহিঃসংযোগ
* সেরিব্রোস্পাইনাল তরল (সিএসএফ) সংবহন  ইন্টারেক্টিভ সরঞ্জাম 
* সেরিব্রোস্পাইনাল তরল  নিউরোপ্যাথোলজিতে কোর্স উপাদান 
* সেরিব্রোস্পাইনাল ফ্লুইড সিস্টেম ডায়নামিক্স সনাক্তকরণ

বিষয়শ্রেণী:স্নায়ুচিকিৎসাবিজ্ঞান
বিষয়শ্রেণী:দৈহিক তরল
বিষয়শ্রেণী:প্রকোষ্ঠীয় তন্ত্র
গৌড়দহ

**গৌড়দহ** হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার ক্যানিং ১ ব্লকের অন্তর্গত একটি জনগণনা নগর। এই জনগণনা নগরটি জীবনতলা থানার আওতাধীন।

## গণপরিবহন
দক্ষিণবঙ্গ রাজ্য পরিবহন নিগম কলকাতা এবং মালদা, শিলিগুড়ি, মেদিনীপুর, বাঁকুড়া, ক্যানিং, জয়নগর, পুরুলিয়া, বর্ধমান, কালনা, হাবড়া, ব্যারাকপুর, দীঘা, বোলপুর, কীর্নাহার এবং বহরমপুর এবং  অন্যান্য অনেক গন্তব্যস্থলে দৈনন্দিন বাস পরিসেবা পরিচালনা করে। এছাড়াও উত্তরবঙ্গ রাজ্য পরিবহন নিগম  শহর থকে অন্য শহরে বাস পরিসেবা প্রদান করে। অনেকগুলি বেসরকারি বাস অপারেটর, ট্যাক্সি, ওলা ক্যাশ ইত্যাদি রেডিও ট্যাক্সিগুলি স্থানীয়ভাবে এবং আন্তঃসীমান্ত  রুটগুলিও যাত্রী পরিবহনের কাজ করে। বিভিন্ন বেসরকারি বাস  সংগঠন আসানসোল থেকে বর্ধমান, কল্যাণী, হাওড়া, বারাসাত ও বাঁকুড়া শহরে বাস পরিচালনা করে। নগরীর বাস পরিসেবা আরও উন্নতির জন্য এবং দূষণমুক্ত করার জন্য রাজ্যের পরিবহন বিভাগ আসানসোলে বৈদ্যুতিক বাস চালু করতে যাচ্ছে। ক্যানিং-বারুইপুর রুটে যেসব বৈদ্যুতিক বাস চলাচল করবে, সেগুলি দক্ষিণবঙ্গ রাজ্য পরিবহন নিগম (এসবিএসটিসি) এর বাস ডিপোতে  রিচার্জ বা পুনঃনির্ধারিত হবে।

## দর্শনীয় স্থান

গৌড়দহ মা কালী মন্দির

গৌড়দহ রেলওয়ে স্টেশন থেকে ২ মিনিট দূরত্বে।  এটি একটি পবিত্র পুকুরের পাশে খুব ভাল জায়গায় বিদ্যমান। রাস্তাঘাট খুব পরিষ্কার। যদিও এটিতে পর্যটন স্পটের মতো কোনো সুযোগ-সুবিধা নেই। অনেক অসুস্থ মানুষ মঙ্গলবার এবং শনিবার দুপুরের সময় দেবীর আশীর্বাদ পেতে আসেন।

## সড়কপথ
বাসন্তী থেকে হাওড়া বা বাসন্তী হাইওয়ে গৌরদহকে অতিক্রম করেছে। এই সড়কটি উত্তর দিকে কলকাতা এবং দক্ষিণ-পশ্চিমে দিকে বাসন্তীকে যুক্ত করেছে। বাসন্তী হাইওয়ে বাসন্তীকে দক্ষিণে ওড়িশা রাজ্যের সঙ্গে এবং উত্তরে ফারাক্কা ও উত্তরবঙ্গের সঙ্গে যুক্ত করেছে। এছাড়া সড়কপথে ধানবাদ, বাঁকুড়া, পাটনা, হলদিয়ার সঙ্গে যুক্ত করেছে।

## তথ্যসূত্র

বিষয়শ্রেণী:দক্ষিণ চব্বিশ পরগনা জেলার শহর ও নগর
কুরুক্ষেত্র জেলা

**কুরুক্ষেত্র জেলা** উত্তর ভারতের হরিয়ানা রাজ্যের ২২টি জেলার মধ্যে একটি। হিন্দু ধর্মাবলম্বীদের পবিত্র স্থান কুরুক্ষেত্র শহরটি এই জেলার প্রশাসনিক সদর দফতর। জেলাটির আয়তন ১,৫৩০.০০&nbsp;বর্গ কিলোমিটার। এই জেলার জনসংখ্যা হল ৯,৬৪,৬৫৫ জন (২০১১ শুমারি)। এই জেলাটি আম্বালা বিভাগের অন্তর্গত। কুরুক্ষেত্রও শ্রীমদ্ভাগবদগীতার ভূমি। জ্যোতিসর কুরুক্ষেত্র এমন এক স্থান যেখানে কৃষ্ণ মহাভারতে অর্জুনকে গীতার উপদেশ প্রচার করেছিলেন বলে বিশ্বাস করা হয়।

## নামের উৎপত্তি
[বাম|থাম্ব| [কুরুক্ষেত্রের যুদ্ধ মহাভারতের একটি পাণ্ডুলিপিতে চিত্রিত হয়েছে ]]
জেলার নামকরণ কুরুক্ষেত্রের প্রাচীন অঞ্চল থেকে  করা হয়েছে, যার আক্ষরিক অর্থ কুরুদের দেশ। এটা বিশ্বাস করা হয় যে মহাভারত পুরাণে বর্ণিত কুরুক্ষেত্র যুদ্ধ এখানে হয়েছিল এবং শ্রীকৃষ্ণ যুদ্ধের আগে অর্জুনকে ভাগবত গীতা প্রচার করেছিলেন।   
&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (September 2017)">উদ্ধৃতি প্রয়োজন</span>]]* &#x5D;

## ইতিহাস
১৯৭৩ সালে জেলাটি পূর্ববর্তী কর্নাল জেলা থেকে পৃথক করা হয়। পরবর্তীকালে এই জেলার কিছু অংশ  কৈথাল এবং যমুনা নগর জেলা গঠনের স্থানান্তরিত করা হয়।

## বিভাগ
কুরুক্ষেত্র জেলা দুটি মহকুমা নিয়ে গঠিত। মহকুমা দুটি হল- থানেসার ও পেহোয়া। থানেসার মহকুমা দুই তহশিল এবং দুই উপ- তহশিল নিয়ে গঠিত। তহশিল দুটি হল থানেসার এবং শাহাবাদ এবং উপ- তহশিল দুটি হল লাদুওয়া এবং বাবাইন। পেহোয়া মহকুমা পেহোয়া তহসিল ও ইসমাইলবাদ উপ-তহসিল নিয়ে গঠিত। এই জেলায় উল্লেখযোগ্য শহরগুলি হল - কুরুক্ষেত্র, থানেসার এবং পেহোয়া। পাঞ্জাব সীমান্তে অবস্থানের কারণে এই জেলাতে শিখদের জনসংখ্যাও যথেষ্ট।

## আন্তর্জাতিক গীতা মহোৎসব
কুরুক্ষেত্র কেবল মহাভারতের ভূমি হিসাবে পরিচিত ভূমি নয়; এটি ভগবান কৃষ্ণ দ্বারা অর্জুনকে দেওয়া জীবনদর্শন এবং কর্মফলের জন্যও পরিচিত। আজ থেকে ৫০০০ বছরেরও বেশি সময় ধরে, ধর্মগ্রন্থ শ্রীমদ্ভগবাদ গীতা এবং সম্প্রদায়ের থেকে মুক্ত এক ধর্মগ্রন্থ হিসাবে আত্মপ্রকাশ করেছে। নিষ্কামকর্মের বার্তার জন্য এটি বিশ্বজুড়ে সমানভাবে শ্রদ্ধাশীল, যা সমস্ত যুগে অনেক প্রাসঙ্গিক।

## জনসংখ্যার উপাত্ত
 ২০১১ সালের আদমশুমারি অনুসারে কুরুক্ষেত্র জেলার জনসংখ্যা ৯,৬৪,২৩১ জন, যা ফিজি রাষ্ট্রের সমান বা মার্কিন যুক্তরাষ্ট্রের মন্টানা রাজ্যের সমান।  জনসংখ্যার হিসাবে এটি ভারতে ৪৫৩তম স্থানে রয়েছে (মোট ৬৪০ টির মধ্যে)। জেলাটির জনসংখ্যার ঘনত্ব । ২০০১-১১ সময়কালে এক দশকে জনসংখ্যা বৃদ্ধির হার ছিল ১৬.৮১%। কুরুক্ষেত্রে প্রতি ১০০০ জন পুরুষের বিপরীতে ৮৮৯ জন মহিলা রয়েছেন এবং সাক্ষরতার হার ৭৬.৭%।

ভারতের ২০১১ সালের আদমশুমারির সময়ে জেলার জনসংখ্যার ৮১.৯৪% হিন্দি এবং ১৭.৪৭% পাঞ্জাবি তাদের প্রথম ভাষা হিসাবে দাবি করেছিলেন। 

## তথ্যসূত্র

## বহিঃসংযোগ

* কুরুক্ষেত্র জেলা ওয়েবসাইট

বিষয়শ্রেণী:হরিয়ানার জেলা
বিষয়শ্রেণী:কুরুক্ষেত্র জেলা
বিষয়শ্রেণী:১৯৭৩-এ হরিয়ানায় প্রতিষ্ঠিত
সৌরশক্তি

[ডান|থাম্ব| পৃথিবীর সৌরশক্তির উৎস: [সূর্য ]]
**সৌরশক্তি** হল সূর্যের আলোকসজ্জা এবং তাপ, যা বহুবিবর্তিত প্রযুক্তি ব্যবহার করে ব্যবহৃত হয়, যেমন- সূর্যের উষ্ণতা, ফটোভোলটিক, সৌর তাপীয় শক্তি, সৌর স্থাপত্য, গলিত লবণ শক্তি কেন্দ্র এবং কৃত্রিম আলোক সংশ্লেষ।

এটি পুনর্নবীকরণযোগ্য শক্তির একটি গুরুত্বপূর্ণ উৎস এবং এর প্রযুক্তিগুলি সৌর শক্তি কীভাবে গ্রহণ করে এবং বিতরণ করে বা সৌরশক্তিতে রূপান্তর করে, তার উপর নির্ভর করে নিষ্ক্রিয় সৌর বা সক্রিয় সৌর হিসাবে বিস্তৃতভাবে চিহ্নিত করা হয়। সক্রিয় সৌর কৌশলগুলির মধ্যে ফটোভোলটাইক ব্যবস্থার ব্যবহার, কেন্দ্রীভূত সৌর শক্তি এবং সৌরশক্তি দ্বারা গরম করে শক্তি ব্যবহার অন্তর্ভুক্ত। নিষ্ক্রিয় সৌর কৌশলগুলির মধ্যে রয়েছে সূর্যের দিকে একটি ভবনকে কেন্দ্র করে নেওয়া, অনুকূল তাপের ভর বা হালকা-ছড়িয়ে দেওয়ার বৈশিষ্ট্যযুক্ত উপাদানগুলি নির্বাচন করা এবং প্রাকৃতিকভাবে বায়ুতে সঞ্চালিত স্থানগুলি নকশা করা।

উপলব্ধ সৌরশক্তির বিশাল পরিমাণ এটিকে বিদ্যুতের একটি চিত্তাকর্ষক উৎস তৈরি করে। জাতিসংঘ উন্নয়ন কর্মসূচিতে ২০০০ সালের বিশ্ব জ্বালানি অ্যাসেসমেন্ট দেখা যায় সৌরশক্তি বার্ষিক উৎপাদন সম্ভাব্য ১,৫৭৫-৪৯,৮৩৭ জুল। এটি মোট বিশ্ব বিদ্যুৎ ব্যবহারের চেয়ে কয়েকগুণ বড়, যা ২০১২ সালের হিসাবে ৫৫৯.৮ ইজে ছিল।

২০১১ সালে, আন্তর্জাতিক শক্তি সংস্থা বলে যে "সাশ্রয়ী, অবর্ণনযোগ্য এবং পরিষ্কার সৌর শক্তি প্রযুক্তির বিকাশের ফলে দীর্ঘমেয়াদী সুবিধা প্রদান করবে। এটি একটি আদি, অক্ষয় এবং বেশিরভাগ আমদানি-স্বাধীন সম্পদের উপর নির্ভরতার মাধ্যমে দেশগুলির শক্তি সুরক্ষা বৃদ্ধি করবে, টেকসইতা বৃদ্ধি, দূষণ হ্রাস, গ্লোবাল ওয়ার্মিং প্রশমনের ব্যয় হ্রাস এবং জীবাশ্ম জ্বালানির দামকে অন্যকিছুর তুলনায় কম রাখবে। এই সুবিধাগুলি বিশ্বব্যাপী। তাই প্রারম্ভিক স্থাপনার জন্য উৎপাদন কেন্দ্রের অতিরিক্ত ব্যয়গুলি শিক্ষার বিনিয়োগ হিসাবে বিবেচনা করা উচিত; সেগুলি অবশ্যই বুদ্ধির সাথে ব্যয় করতে হবে এবং ব্যাপকভাবে ভাগ করে নেওয়া দরকার"।

## সম্ভাব্য
থাম্ব|এটিতে  আবহাওয়ার পূবভাস দেখানো হয়েছে যা সৌরশক্তির উপর ভিত্তি করে তৈরি
পৃথিবীর উপরের স্তরের বায়ুমণ্ডল থেকে আগত সৌর বিকিরণের ১৭৪&nbsp;পেটাওয়াট (পিডব্লিউ) গ্রহণ করে। প্রায় ৩০% মহাকাশে ফিরে যায় প্রতিফলিত হয়ে, যখন বাকী অংশ মেঘ, মহাসাগর এবং স্থল ভুমি দ্বারা শোষিত হয়। পৃথিবীর পৃষ্ঠে সৌর আলোর প্রায়শই বর্ণালীর  দৃশ্যমান এবং নিকট-অতিবেগুনীর একটি ছোট অংশসহ অবিচ্ছিন্ন ইনফ্রারেড রেঞ্জ জুড়ে ছড়িয়ে পড়ে। বিশ্বের জনসংখ্যার বেশিরভাগ অংশে প্রতি দিন ১৫০–৩০০ ওয়াট/এমও বা ৩.৫-৭.০ কিলোওয়াট/বর্গ এম ইনসোলশন স্তর রয়েছে এমন অঞ্চলে বাস করে।

## তাপ শক্তি
সৌর তাপ প্রযুক্তি জল গরম করা, স্থান গরমকরণ, স্থান শীতলকরণ এবং তাপ উৎপাদন প্রক্রিয়াকরণের জন্য ব্যবহার করা যেতে পারে।

## তথ্যসূত্র

## আরও পড়ুন

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## বহিঃসংযোগ
*  
*    
* দিনের মধ্যে সৌর শক্তি ব্যাক - *লাইফ ম্যাগাজিনের* স্লাইডশো 
* মার্কিন সৌর খামার মানচিত্র (1 মেগাওয়াট বা উচ্চতর) 
* উন্নয়নশীল দেশগুলিতে সৌর সম্পর্কিত অনলাইন সংস্থানসমূহের ডাটাবেস 
* অলাভজনক আমেরিকান সোলার এনার্জি সোসাইটির অনলাইন সংস্থান এবং সংবাদ  
* 

বিষয়শ্রেণী:বিকল্প শক্তি
বিষয়শ্রেণী:শক্তির রূপান্তর
বিষয়শ্রেণী:সৌর শক্তি
বিষয়শ্রেণী:টেকসই শক্তি
ইন্ট্রাপ্যারেনকাইমাল রক্তক্ষরণ

থাম্ব|ইন্ট্রাপ্যারেনকাইমাল রক্তক্ষরণ
**ইন্ট্রাপ্যারেকাইমাল রক্তক্ষরণ** () হচ্ছে ইন্ট্রাসেরিব্রাল রক্তক্ষরণের একটি ধরন যেখানে মস্তিষ্কের প্যারেনকাইমার অভ্যন্তরে রক্তক্ষরণের ঘটনা ঘটে। ইন্ট্রাসেরিব্রাল রক্তক্ষরণের অপর ধরনটি হচ্ছে ইন্ট্রাভেন্ট্রিকুলার রক্তক্ষরণ।

সকল ধরনের স্ট্রোকের ৮-১৩% ইন্ট্রাপ্যারেকাইমাল রক্তক্ষরণের সাথে সংশ্লিষ্ট। বিভিন্ন কারণে এ ধরনের রক্তক্ষরণ সংঘটিত হতে পারে এবং অনেক প্রকার ব্যাধির সাথে এর সংশ্লিষ্টতা রয়েছে। এ ধরনের রক্তক্ষরণের ফলে আক্রান্ত রোগী অনেক ক্ষেত্রেই মৃত্যু বা মারাত্মক ধরনের পঙ্গুত্বের স্বীকার হন যার ঝুঁকি সাবঅ্যারাকনয়েড রক্তক্ষরণ বা ইস্কিমিক স্ট্রোকের চেয়ে বেশি। এজন্য এই রোগের ক্ষেত্রে অতি দ্রুত চিকিৎসা শুরু করা প্রয়োজন। রক্তক্ষরণ ও এর কারণে সৃষ্ট ইডিমার (যা প্রচলিত অর্থে পানি জমা হিসেবে পরিচিত) ফলে মস্তিষ্কের অন্তঃকরোটি চাপ বৃদ্ধি পায় যার ফলে মস্তিষ্কের টিস্যু ক্ষতিগ্রস্ত হয়ে স্নায়বিক ত্রুটি দেখা দিতে পারে। চাপের কারণে যদি মস্তিষ্কের প্যারেনকাইমা খুব বেশি স্থানচুত্য হয় তবে তা চাপ পর্যায়ক্রমে আরও বৃদ্ধি করতে পারে এবং প্রাণঘাতী ব্রেইন হার্নিিয়েশনের ঝুঁকি বৃদ্ধি করে।

## চিকিৎসা
ইন্ট্রাপ্যারেনকাইমাল রক্তক্ষরণসহ সকল প্রকার ইন্ট্রাসেরিব্রাল রক্তক্ষরণ-ই অত্যন্ত মারাত্মক একটি জটিলতা এবং এসকল ক্ষেত্রে তাৎক্ষণিক চিকিৎসার প্রয়োজন হয়। প্রয়োজনীয় চিকিৎসার মধ্যে রয়েছে জীবনরক্ষাকারী শল্যচিকিৎসা, সহায়ক ব্যবস্থা, এবং সৃষ্ট লক্ষণসমূহ নিয়ন্ত্রণের জন্য প্রয়োজনীয় ব্যবস্থা। চিকিৎসা মূলত রক্তক্ষরণের স্থান, তীব্রতা, এবং কারণের ওপর নির্ভর করে। সুচিকিৎসা প্রায় ক্ষেত্রেই রোগীকে সৃষ্ট ক্ষতি কাটিয়ে উঠতে সাহায্য করে।

জমাট বাধা রক্ত, ত্রুটিপূর্ণ রক্তবাহিকা, বা টিউমার অপসারণের জন্য ক্রেনিওটমি করার প্রয়োজন পড়তে পারে। মস্তিষ্ক ফুলে ওঠা, খিঁচুনি রোধকল্পে, ব্যথা ও নিম্ন রক্তচাপ নিয়ন্ত্রণে ওষুধ প্রয়োগের প্রয়োজন হতে পারে।

## তথ্যসূত্র

## বহিঃসংযোগ

বিষয়শ্রেণী:সেরিব্রোভাসকুলার রোগ
বিষয়শ্রেণী:স্ট্রোক
বিষয়শ্রেণী:নিউরোট্রমা
আবদুস সালাম (রাজনীতিবিদ)

**আবদুস সালাম** (জন্ম: ১১ জানুয়ারি ১৯০৬ - মৃত্যু: ১০ মে ১৯৯৯) যিনি **সালাম মিয়া মিনিস্টার** ও **মিনিস্টার আব্দুছ সালাম** নামেও পরিচিত ছিলেন। তিনি ব্রিটিশ ভারতের আসাম এসেম্বলির সদস্য (এমএলএ) ও পূর্ব পাকিস্তানের এমপিএ (সংসদ সদস্য) ও প্রাদেশিক সরকারের রাজস্ব ও ভূমি প্রশাসন মন্ত্রী ছিলেন।

## জন্ম ও প্রাথমিক জীবন
মিনিস্টার আব্দুস সালাম ১১ জানুয়ারি ১৯০৬ সালে ব্রিটিশ ভারতের আসামের সিলেট জেলার কানাইঘাটের সোনাপুর গ্রামে জন্মগ্রহণ করেন। তার পিতা মুন্সী হাজীর আলী ও মাতা আলেকজান বেগম। তিনি ১৯১৮ সালে বীরদল পাঠশালায় শিক্ষা জীবন শুরু করে ১৯২২ সালে কানাইঘাট গভর্নমেন্ট এম,ই, স্কুলে ভর্তি হন। ১৯৩১ সালে ঝিংগাবাড়ী হাই মাদ্রাসা থেকে প্রথম বিভাগে এন্ট্রান্স পাস করেন। ১৯৩৩ সালে সিলেট মুরারিচাঁদ কলেজ থেকে আইএ ও ১৯৩৬ সালে বিএ পাস করেন। ১৯৩৬ সালে আলিগড় মুসলিম বিশ্ববিদ্যালয় হতে এম,এ এবং আইন বিভাগে ডিগ্রি অর্জন করেন।

## রাজনৈতিক ও কর্মজীবন
তিনি ১৯ জানুয়ারি ১৯৩৭ সালে ৩১ বৎসর বয়সে ছাত্র অবস্থায় আসাম এসেম্বলির (প্রাদেশিক ব্যবস্থাপক সভায়) এমএলএ নির্বাচিত হন। ১৯৩৭ থেকে ১৯৪৬ সাল পর্যন্ত আসাম এসেম্বলির সদস্য (এমএলএ) ছিলেন। ১৯৫৪ সালে সিলেট জেলা মুসলিম লীগের সভাপতি নির্বাচিত হন। ১৯৫৭ সালে কানাইঘাট, জৈন্তাপুর, জকিগঞ্জ, বিয়ানীবাজার নির্বাচনী এলাকা থেকে মুসলিম লীগের প্রার্থী হিসেবে প্রাদেশিক পরিষদের উপর্বাচনে জয়লাভ করে তৎকালীন পূর্ব পাকিস্তান প্রাদেশিক সরকারের রাজস্ব ও ভূমি প্রশাসন মন্ত্রী নিযূক্ত হন। ১৯৭৯ সালের নির্বাচেনে মুসলিম লীগের প্রার্থী হিসাবে প্রতিদ্বন্দ্বিতা করেন। ১৯৭৬ সালে বাংলাদেশ মুসলিম লীগ সিলেট জেলা শাখার সভাপতি নির্বাচিত হন।

## মৃত্যু
১৯৯৯ সালের ১০ মে ৯৩ বছর বয়সে সিলেটে মৃত্যুবরণ করেন।

## তথ্যসূত্র

বিষয়শ্রেণী:সিলেট জেলার রাজনীতিবিদ
বিষয়শ্রেণী:১৯০৬-এ জন্ম
বিষয়শ্রেণী:১৯৯৯-এ মৃত্যু
বিষয়শ্রেণী:বাংলাদেশ মুসলিম লীগের রাজনীতিবিদ
বিষয়শ্রেণী:পাকিস্তান মুসলিম লীগের রাজনীতিবিদ
বিষয়শ্রেণী:নিখিল ভারত মুসলিম লীগের রাজনীতিবিদ
বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মুরারিচাঁদ কলেজের প্রাক্তন শিক্ষার্থী
বিষয়শ্রেণী:কানাইঘাট উপজেলার ব্যক্তি
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:আসাম আইনসভার সদস্য ১৯৩৭-১৯৪৬
নিকো ডেভিন

**নিকোলাস ডেভিন** (জন্ম ১৯ ডিসেম্বর, ১৯৯৭) একজন নামিবীয় ক্রিকেটার। ২০১৬ সালের জানুয়ারিতে তাকে নামিবিয়ার দলে অন্তর্ভুক্ত করা হয়েছিল ২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য।

## কর্মজীবন
তিনি সিএসএ প্রাদেশিক ওয়ানডে চ্যালেঞ্জ প্রতিযোগিতার মধ্য দিয়ে ১১ অক্টোবর ২০১৫ তারিখে লিস্ট এ ক্রিকেটে পদার্পণ করেছিলেন। তিনি ১১ জানুয়ারি ২০১৮-তে ২০১৭-১৮ সানফয়েল ৩-দিনের কাপে নামিবিয়ার হয়ে প্রথম শ্রেণির ক্রিকেটে অভিষেক করেছিলেন।  আগস্ট ২০১৮ এ, ২০১৮ আফ্রিকা টি২০ কাপের জন্য নামিবিয়ার স্কোয়াডভূক্ত ছিলেন। অক্টোবর ২০১৮ সালে বতসোয়ানায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতায় দক্ষিণ উপ-আঞ্চলিক গ্রুপে নামিবিয়ার স্কোয়াডে তার নাম ছিল।

২০১৯ সালের মে মাসে উগান্ডায় অনুষ্ঠিত ২০১৮-১৯ আইসিসি টি২০ বিশ্বকাপ আফ্রিকা বাছাইপর্ব প্রতিযোগিতার আঞ্চলিক ফাইনালের জন্য নামিবিয়ার স্কোয়াডে তার নাম দেওয়া হয়েছিল। ২০ মে, ২০১৮ তারিখে ঘানার বিপক্ষে নামিবিয়ার হয়ে  টুয়েন্টি আন্তর্জাতিক (টি২০আই) অভিষেক করেছিলেন তিনি। আঞ্চলিক ফাইনালে তিন ম্যাচে ৮৬ রান নিয়ে নামিবিয়ার শীর্ষস্থানীয় রান সংগ্রহকারী ছিলেন।

২০১৯ সালের জুনে, ২০১৯-২০ আন্তর্জাতিক মৌসুমের আগে ক্রিকেট নামিবিয়ার এলিট ম্যানস স্কোয়াডে ঘোষিত পঁচিশজন ক্রিকেটারের মধ্যে তিনি ছিলেন একজন। ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত আইসিসি টি২০ বিশ্বকাপ বাছাইপর্ব প্রতিযোগিতার জন্য নামিবিয়ার স্কোয়াডে তাকে অন্তর্ভুক্ত করা হয়েছিল।

## তথ্যসূত্র

## বহিঃসংযোগ

* 

বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নামিবীয় ক্রিকেটার
বিষয়শ্রেণী:নামিবিয়ার একদিনের আন্তর্জাতিক ক্রিকেটার
বিষয়শ্রেণী:নামিবিয়ার টুয়েন্টি২০ আন্তর্জাতিক ক্রিকেটার
উন্মুক্ত উপাত্ত

থাম্ব|উন্মুক্ত উপাত্ত মানচিত্র

**উন্মুক্ত উপাত্ত** বা **ওপেন ডেটা** হল এমন ধারণা, যেখানে কপিরাইট, পেটেন্ট বা নিয়ন্ত্রণের অন্যান্য প্রক্রিয়াগুলির অধিনে কোনও বিধিনিষেধ ছাড়াই কিছু উপাত্ত প্রত্যেকের জন্য ইচ্ছামতো ব্যবহার এবং পুনরায় প্রকাশের জন্য অবাধে উপলব্ধ করা উচিত বলে মনে করা হয়। উন্মুক্ত প্রবেশাধিকার উপাত্ত আন্দোলনের লক্ষ্যগুলি অন্যান্য "উন্মুক্ত (উৎস)" আন্দোলনের মতো, যেমন ওপেন-সোর্স সফটওয়্যার, হার্ডওয়্যার, ওপেন কন্টেন্ট, উন্মুক্ত শিক্ষা, উন্মুক্ত শিক্ষামূলক সম্পদ, উন্মুক্ত সরকার, উন্মুক্ত জ্ঞান, উন্মুক্ত প্রবেশাধিকারের মতো, উন্মুক্ত বিজ্ঞান এবং উন্মুক্ত ওয়েব। বিস্ময়করভাবে, উন্মুক্ত উপাত্ত আন্দোলনের প্রবৃদ্ধি বৌদ্ধিক সম্পত্তির অধিকার বৃদ্ধির সাথে সমান্তরাল। উন্মুক্ত উপাত্তের পিছনে দর্শন দীর্ঘকাল প্রতিষ্ঠিত হয়েছে (উদাহরণস্বরূপ, বিজ্ঞানের মার্টোনিয়ান ঐতিহ্যে), তবে "উন্মুক্ত উপাত্ত" বা **ওপেন ডেটা** শব্দটি সাম্প্রতিক, ইন্টারনেট এবং ওয়ার্ল্ড ওয়াইড ওয়েবের উত্থানের সাথে এবং বিশেষত Data.gov, Data.gov.uk এবং Data.gov.in-এর মতো উন্মুক্ত উপাত্তের সরকারি উদ্যোগ প্রবর্তনের সাথে-সাথে জনপ্রিয়তা অর্জন করেছে।

## তথ্যসূত্র

## আরো দেখুন

* বুদাপেস্ট ওপেন অ্যাক্সেস ইনিশিয়েটিভ
* ক্রিয়েটিভ কমন্স লাইসেন্স
* Data curation
* Data governance
* Data management
* Demand responsive transport
* Digital preservation
* International Open Data Day
* Linked Data and Linked Open Data
* Merton Thesis
* Open catalogue
* Open energy system databases
* Urban informatics
* উইকিউপাত্ত
* Open Icecat

## বহিঃসংযোগ
* Open Data – An Introduction – from the Open Knowledge Foundation
* [Video of [Tim Berners-Lee] at TED (conference) 2009 calling for "Raw Data Now"] 
* [Six minute Video of [Tim Berners-Lee] at TED (conference) 2010 showing examples of open data] 
* G8 Open Data Charter
* Towards a Genealogy of Open Data – research paper tracing different historical threads contributing to current conceptions of open data.
* What is open data  - an accessible summary of open data from the Open Data Institute
* Open Source Malaria 
* Open Source Pharma 
* Open Source Tuberculosis
* Open Data Inception - 2600+ Open Data Portals Around the World
* Curated list of 50+ USA federal ArcGIS servers with open data
* Curated list of 150+ USA state ArcGIS servers with open data
* Global Open Data Index 
* International Open Data Conference 


বিষয়শ্রেণী:মুক্ত সংস্কৃতি আন্দোলন
প্রিন্স রাজ

**প্রিন্স রাজ** হলেন একজন ভারতীয় রাজনীতিবিদ যিনি লোক জনশক্তি পার্টির রাজনীতির সাথে যুক্ত। তিনি বিহারের সমস্তিপুর লোকসভা কেন্দ্রের বর্তমান সাংসদ।

## রাজনৈতিক জীবন
২০১৯ সালের ২১ জুন রাম চন্দ্র পাসোয়ান মৃত্যুবরণ করার পর সমস্তিপুর লোকসভা কেন্দ্রকে খালি হিসেবে ঘোষণা করা হয়। উপনির্বাচনে প্রিন্স রাজকে লোক জনশক্তি পার্টির প্রার্থী হিসেবে ঘোষণা করা হয়। ২০১৯ সালের ২৪ অক্টোবর প্রিন্স রাজ সমস্তিপুর লোকসভা কেন্দ্রের সাংসদ হিসেবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:লোক জনশক্তি পার্টির রাজনীতিবিদ
বিষয়শ্রেণী:সপ্তদশ লোকসভার সদস্য
বিষয়শ্রেণী:১৯৮৯-এ জন্ম
বিষয়শ্রেণী:খগড়িয়া জেলার ব্যক্তি